19810720

Директива на Съвета

от 20 юли 1981 година

за изменение на Директива 76/115/ЕИО на Съвета за сближаване на законодателствата на държавите-членки относно анкерното закрепване на обезопасителните колани на моторните превозни средства

(81/575/ЕИО)

СЪВЕТЪТ НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската икономическа общност, и по-специално член 100 от него;

като взе предвид предложението на Комисията [1];

като взе предвид становището на Европейския парламент [2];

като взе предвид становището на Икономическия и социален комитет [3];

като има предвид, че Директива 76/115/ЕИО на Съвета от 18 декември 1975 г. за сближаване на законодателствата на държавите-членки относно анкерното закрепване на обезопасителните колани на моторни превозни средства [4], установява, inter alia, в приложение I изискванията, отнасящи се до минималния брой анкерни закрепвания на колани, който трябва да бъде предвиден за превозните средства от категория М1, дефинирана в приложение I към Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета [5], последно изменена с Директива 80/1267/ЕИО [6];

като има предвид, че в полза на безопасността по пътя монтирането на обезопасителни колани и системи за задържане в съответствие с Директива 77/541/ЕИО на Съвета от 28 юни 1977 г. за сближаване на законодателствата на държавите-членки относно обезопасителните колани и системите за задържане на моторните превозни средства [7], трябва от сега нататък да се изисква за превозни средства от определени категории M и N и да е позволено и препоръчително за превозните средства от другите категории M и N; като има предвид, че следователно е необходимо в рамките на типовото одобрение на ЕИО на моторно превозно средство да се предвидят анкерните закрепвания за различните категории превозни средства; като има предвид, че за целта приложното поле на Директива 76/115/ЕИО трябва да се разшири, така че производителите да могат да оборудват такива превозни средства с анкерни закрепвания, които отговарят на изискванията на спомената директива; като има предвид, че такова разширение е възможно поради техническия прогрес в конструирането на моторни превозни средства;

като има предвид, че за тази цел Директива 76/115/ЕИО трябва да бъде изменена;

като има предвид, че изменението на споменатата директива означава привеждане в съответствие с техническия прогрес на определени изисквания от приложенията към Директива 76/115/ЕИО; като има предвид, че влизането в сила на разпоредбите на настоящата директива трябва да съвпада с влизането в сила на онези от разпоредбите, които, следвайки приемането на настоящата директива, ще бъдат приети с цел привеждане в съответствие с техническия прогрес на изискванията от приложенията към Директива 76/115/ЕИО,

ПРИЕ НАСТОЯЩАТА ДИРЕКТИВА:

Член 1

Директива 76/115/ЕИО се изменя, както следва:

1. Член 2 се заменя със следния текст:

"Член 2

За целите на настоящата директива "превозно средство" означава всяко моторно превозно средство от категориите М и N, дефинирани в приложение I към Директива 70/156/ЕИО, предназначено за използване по пътя, имащо поне четири колела и максимална проектна скорост, надвишаваща 25 км/ч."

2. В приложение I:

а) Точка 4.3.1 се заменя със следния текст:

"4.3.1. За предните седалки на превозни средства от категория М1, категория М2 (с изключение на превозни средства с максимално допустимо тегло, надвишаващо 3500 кг и онези, които включват места, специално проектирани за правостоящи пътници) и категории N1, N2 и N3 трябва да бъдат предвидени две долни анкерни закрепвания на колана и едно горно анкерно закрепване на колана. За предните централни седалки, обаче, се смятат за достатъчни две долни анкерни закрепвания на колана, когато предното стъкло се намира извън еталонната зона, дефинирана в приложение II към Директива 74/60/ЕИО. Що се отнася до анкерните закрепвания на колана, предното стъкло се смята за част от еталонната зона, когато то е в състояние да влезе в статичен контакт с изпитвателната апаратура съгласно метода, описан в приложение II."

б) Точки 4.3.1.1 и 4.3.1.2 се заличават;

в) Точка 4.3.2 се заменя със следния текст:

"4.3.2 За другите странични седалки на превозно средство от категория М1 трябва да има две долни анкерни закрепвания на колана и едно горно анкерно закрепване на колана."

г) Точка 4.3.3 се заменя със следния текст:

"4.3.3. За всички останали седалки в превозно средство от категория М1 и за всички други необезопасени седалки от категории, различни от М1, както е посочено в точка 4.3.1, трябва да има минимум две долни анкерни закрепвания на колана.

С цел дефиниране на "обезопасена седалка", "предпазна област" означава областта пред седалката и намираща се:

- между две хоризонтални равнини, едната през точка Н, а другата – на 400 мм над нея;

- между две вертикални надлъжни равнини, които са симетрични по отношение на точката Н и са на 400 мм една от друга;

- зад напречна вертикална равнина, на 1,30 м от точката Н.

В рамките на която и да е напречна вертикална равнина "екранираща зона" означава непрекъсната повърхност, такава, че ако в надлъжна хоризонтална посока се проектира сфера с диаметър 165 мм, през която и да е точка от зоната и през центъра на сферата никъде в предпазната зона няма отверстие, през което да може да премине сферата.

Дадена седалка се счита за защитена, ако екраниращите зони в рамките на предпазната област имат обща повърхност от поне 800 см2."

д) Точка 4.3.4 се заменя със следния текст:

"4.3.4. За всички сгъваеми седалки, както и за всички седалки на всяко превозно средство, които не са обхванати от точки 4.3.1, 4.3.2 или 4.3.3, не се изискват анкерни закрепвания на колана. Ако, обаче, превозното средство е оборудвано с анкерни закрепвания за такива седалки, тези анкерни закрепвания трябва да съответстват на разпоредбите от настоящата директива."

Член 2

Държавите-членки въвеждат в сила разпоредбите, необходими, за да се съобразят с настоящата директива на същата дата, като тази, предвидена за влизането в сила на разпоредбите, необходими за да се съобразят с директивата, която трябва да бъде приета след настоящата директива, съгласно член 6 от Директива 76/115/ЕИО, така че изискванията от приложенията към последната директива да могат да се приведат в съответствие с техническия прогрес. Те незабавно информират Комисията за това.

Член 3

Адресати на настоящата директива са държавите-членки.

Съставено в Брюксел на 20 юли 1981 година.

За Съвета

Председател

P. Walker

[1] ОВ С 87, 9.4.1980 г., стр. 5.

[2] ОВ С 265, 13.10.1980 г., стр. 77.

[3] ОВ С 230, 8.9.1980 г., стр. 6.

[4] ОВ L 24, 30.1.1976 г., стр. 6.

[5] ОВ L 42, 23.2.1970 г., стр. 1.

[6] ОВ L 375, 31.12.1980 г., стр. 34.

[7] ОВ L 220, 29.8.1977 г., стр. 95.

--------------------------------------------------